CELEX: 62018TN0692
Language: sk
Date: 2018-11-23 00:00:00
Title: Vec T-692/18: Žaloba podaná 23. novembra 2018 – Montanari/ESVČ

28.1.2019   
            
            
               SK
            
            
               Úradný vestník Európskej únie
            
            
               C 35/27
            
         
      Žaloba podaná 23. novembra 2018 – Montanari/ESVČ
      (Vec T-692/18)
      (2019/C 35/33)
      Jazyk konania: francúzština
      
         Účastníci konania
      
      
         Žalobca: Marco Montanari (Reggio d’Émilie, Taliansko) (v zastúpení: A. Champetier a S. Rodrigues, avocats)
      
         Žalovaná: Európska služba pre vonkajšiu činnosť
      
         Návrhy
      
      Žalobca navrhuje, aby Všeobecný súd:
      
                  —
               
               
                  rozhodol, že táto žaloba je prípustná a dôvodná,
               
            
                  —
               
               
                  zrušil napadnuté rozhodnutie, ktorým bol žalobcovi úplne alebo čiastočne odmietnutý prístup k uvedenému dokumentu,
               
            
                  —
               
               
                  zaviazal žalovanú na náhradu všetkých trov konania.
               
            
         Dôvody a hlavné tvrdenia
      
      Žaloba smeruje proti rozhodnutiu Európskej služby pre vonkajšiu činnosť z 24. októbra 2018, ktorým bol žalobcovi odmietnutý prístup k správe z 29. júla 2017 vypracovanej na konci mediačnej misie, ktorá bola vedená vedúcim oddelenia „Podpora misií“.
      Na podporu svojej žaloby žalobca uvádza tri žalobné dôvody.
      
                  1.
               
               
                  Prvý žalobný dôvod je založený na porušení nariadenia 1049/2001, článku 15 ods. 3 ZFEÚ a článku 42 Charty základných práv Európskej únie. Žalobca konkrétne tvrdí, že prístup verejnosti k dokumentom inštitúcií predstavuje právu zásadu a že možnosť jeho odmietnutia predstavuje výnimku. Výnimky stanovené v článku 4 nariadenia 1049/2001 a uplatnené Európskou službou pre vonkajšiu činnosť nemôžu odôvodniť odmietnutie sprístupniť dokumenty z dôvodu, že podmienky uložené v uvedenom článku nie sú splnené.
               
            
                  2.
               
               
                  Druhý žalobný dôvod je založený na porušení článku 296 ZFEÚ a článku 41 Charty základných práv Európskej únie v rozsahu, v akom sú napadnuté rozhodnutia postihnuté neexistujúcim alebo nedostatočným odôvodnením.
               
            
                  3.
               
               
                  Tretí žalobný dôvod je založený na porušení zásady proporcionality.